KAIŠIADORIŲ RAJONO SAVIVALDYBĖS ADMINISTRACIJOS
PRAVIENIŠKIŲ SENIŪNIJA
IŠPLĖSTINĖS SENIŪNAIČIŲ SUEIGOS PROTOKOLAS Nr. 3
2026-08-12
Pravieniškės
Sueiga įvyko 2026 m. rugpjūčio 12 d. 17.00 val. Pravieniškių seniūnijos administracijos patalpose.
Sueigos pirmininkas: (duomenys nuasmeninti) – Aleksandruvkos seniūnaitijos seniūnaitis.

Sueigos sekretorė: (duomenys nuasmeninti) – Pravieniškių seniūnijos vyresnioji specialistė.
Sueigoje dalyvavo: (duomenys nuasmeninti) – Pravieniškių II-os seniūnaitijos seniūnaitė, (duomenys nuasmeninti) – Pravieniškių I-os seniūnaitijos seniūnaitis, (duomenys nuasmeninti) – Aleksandruvkos seniūnaitijos seniūnaitis, (duomenys nuasmeninti) – Pravieniškių bendruomenės veiklos centro „Praviena“ įgaliotas asmuo, (duomenys nuasmeninti) – Pravieniškių seniūnas.

DARBOTVARKĖ:

1. dėl 2026 metais atliktų darbų Pravieniškių seniūnijoje aptarimo;

2. dėl planuojamų atlikti darbų 2027 metais Pravieniškių seniūnijoje aptarimo;
3. kiti klausimai.
SVARSTYTA:

1. Dėl 2026 metais atliktų darbų Pravieniškių seniūnijoje aptarimo.
Sueigos pirmininkas (duomenys nuasmeninti) pakvietė seniūną (duomenys nuasmeninti) pasisakyti.  Seniūnas (duomenys nuasmeninti) pasidžiaugė, kad pavyko įsisavinti 70 procentų paskirto biudžeto ir išvardino 2026 metais atliktus darbus Pravieniškių seniūnijoje. Sakė, kad buvo suremontuotas seniūnijos administracinio pastato stogas, traktorius, įsigyti lapų pūstuvas ir trimeris, atliktas kelio Pravieniškės – Neveronys atkarpos remontas, kelių su žvyro danga greideriavimo darbai, nupirkti ir pastatyti kelio ženklai bei sferiniai veidrodžiai, įrengtas greičio ribojimo kalnelis šv. Floriono g. Yra planuojama pataisyti sugadintus kelio ženklus.  Aleksandruvkos seniūnaitijos seniūnaitis  (duomenys nuasmeninti) paprašė, kad būtų nupirkti didesnės apimties sferiniai veidrodžiai, geresnio matomumo. Seniūnas (duomenys nuasmeninti) pažadėjo atsižvelgti į seniūnaičio išsakytą prašymą ir toliau vardino padarytus darbus: atliktas šaligatvio remontas prie Pravieniškių g. 31 namo, buvo prašyta lėšų šaligatvių remontui prie Pravieniškių g. 17 ir 19 namų, bet finansavimas neskirtas, todėl lėšas reikės planuotis ateinantiems metams. Taip pat buvo atliktas viešasis pirkimas šaligatvio remontui prie Pravieniškių g. 13 namo, bet rangovai pasiūlė didesnę kainą nei buvo numatyta, todėl sutartis sudaryta nebuvo. Šiais metais buvo įrengtos naujos apšvietimo linijos Stoties ir Rumšiškių gatvėse. Pravieniškių I-os seniūnaitijos seniūnaitis (duomenys nuasmeninti) pastebėjo, kad Rumšiškių g. nedega 3 šviestuvai. Pravieniškių bendruomenės veiklos centro „Praviena“ įgaliotas asmuo (duomenys nuasmeninti) sakė, kad po elektros linijos įrengimo darbų liko neišlygintos žemės Stoties g. nuo 16 namo. Seniūnas (duomenys nuasmeninti) pažadėjo informuoti rangovus ir tęsė toliau. Sakė, kad buvo atliktas tvorų, esančių vaikų žaidimų aikštelėse Pravieniškių kaime, remontas, o šunų vedžiojimo aikštelėje pastatyta nauja įranga. Prie daugiabučių namų Pravieniškių g. pastatyti suoliukai, šiukšliadėžės, lauko baldų komplektas. Buvo atlikti remonto darbai Pravieniškių g. 29 name esančiuose socialiniuose būstuose: pakeisti 4 radiatoriai, atliktas būsto remontas. Planuojamas atlikti pirkimas dar vieno socialinio būsto remontui. Dokumentų valdymo sistemoje paleista vizavimui ir pasirašymui Gojaus gatvės Karčiupio kaime apšvietimo linijos projektavimo ir įrengimo darbų sutartis. Seniūnaitis (duomenys nuasmeninti) pasiteiravo, ar yra laimėtojas ir koks darbų atlikimo terminas. Seniūnas (duomenys nuasmeninti) atsakė, kad rangovas yra MB „Elektros guru“, kuris žadėjo darbus padaryti iki šv. Kalėdų. Taip pat sakė, kad likusios biudžetinės lėšos bus skirtos seniūnijos veiklos išlaidoms apmokėti. Sueigos pirmininkas (duomenys nuasmeninti) pakvietė sueigos dalyvius pateikti pastebėjimus. Kadangi daugiau klausimų užduota ir pastebėjimų išsakyta nebuvo, sueigos pirmininkas (duomenys nuasmeninti) pasiūlė balsuoti.
NUTARTA:

     1. Pritarti Pravieniškių seniūnijos 2026 metais atliktiems darbams.

BALSAVO: „už“ – 4, „prieš“ – 0, „susilaikė“ – 0.
SVARSTYTA:
2. Dėl planuojamų atlikti darbų 2027 metais Pravieniškių seniūnijoje aptarimo.

Sueigos pirmininkas (duomenys nuasmeninti) pakvietė seniūną (duomenys nuasmeninti) pristatyti planuojamus atlikti darbus Pravieniškių seniūnijoje 2027 metais. Seniūnas (duomenys nuasmeninti) informavo, kad išlaidas komunalinėms paslaugoms pasididino 24 000 eurų, nes reikia išlaikyti du administruojamus pastatus. Reikėtų seniūnijos administracinio pastato stogą paremontuoti ir šildymo sistemoje vamzdį pakeisti. Pravieniškių bendruomenės veiklos centro „Praviena“ įgaliotas asmuo (duomenys nuasmeninti) pasiūlė sutvarkyti ir pastato kanalizacijos vamzdžius, nes įėjus jaučiasi nemalonus kvapas. Seniūnas (duomenys nuasmeninti) paaiškino, kad kvapas sklinda iš bendros gyvenvietės kanalizacijos sistemos, o pastate esantys vamzdžiai tvarkingi, neužsikišę ir kol kas tai nėra prioritetinis klausimas. Pravieniškių II-os seniūnaitijos seniūnaitė (duomenys nuasmeninti) pritarė, kad problema ne pastato kanalizacijoje, o gyvenvietės. Seniūnas (duomenys nuasmeninti) sakė, kad norėtų atnaujinti vaizdo kamerų sistemą, nes esamos yra mažos raiškos, prastos kokybės, nesaugios. Reikėtų nusipirkti ir vaizdo kamerų stebėjimo paslaugą. Pravieniškių bendruomenės veiklos centro „Praviena“ įgaliotas asmuo (duomenys nuasmeninti) pastebėjo, kad vaizdo įrašą galima peržiūrėti per 15 kalendorinių dienų, o po to įrašai rašomi ant viršaus. Seniūnas (duomenys nuasmeninti) sakė, kad būtent dėl to reikalingas operatorius ir veiksmingos kameros, nes dabartinės yra neveiksmingos, pirktos už mažiausią pasiūlytą kainą. Toliau sakė, kad teritorijų tvarkymui planuoja skirti 36 000 eurų. Yra numatytos lėšos ir kelių bei gatvių remontui, šaligatvių prie Pravieniškių gatvės prie 17 ir 19 namų remontui. Gal lėšų užtektų ir šaligatvių prie Pravieniškių gatvės 13 ir 15 namų remontui. Apie 400 kvadratinių metrų šaligatvių remontui numatyta 67800 eurų. Atsižvelgiant į gyventojų prašymus, numatytas papildomas gatvių ir kelių su žvyro danga greideriavimas ir Miško g. Pravieniškių kaime remontas, nes joje yra suformuoti 7 nauji sklypai ir numatyta suformuoti dar 15. Bus daug sklypų parduodama, atsiras naujų savininkų.  Numatytas ir pralaidų remontas, kelio Pravieniškės – Neveronys atkarpos remontas. Pravieniškių bendruomenės veiklos centro „Praviena“ įgaliotas asmuo (duomenys nuasmeninti) pasiūlė pralaidoms dėti gelžbetoninius vamzdžius, kurie yra patvaresni. Aleksandruvkos seniūnaitijos seniūnaitis (duomenys nuasmeninti) sakė, kad yra specialios technologijos, kuriomis remiantis yra daromos pralaidos. Seniūnas (duomenys nuasmeninti) planuoja ateinančių metų biudžete skirti 3-4 tūkstančius eurų betoninio luito, esančio šalia vaikų lopšelio – darželio „Ąžuoliukas“ išėmimui. Taip pat kelio Pravieniškės – Neveronys 50 metrų ilgio atšakos link 3 sodybų remontui. 3000 eurų numatyti kelio ženklams ir atitvarams prie Pravieniškių geležinkelio stoties įrengimui. Dar planuojama pastatyti 6 atramas įrengiant 250 metrų ilgio apšvietimo liniją Geležinkelio g. Pravieniškių kaime. Norėtų dar vienoje gatvėje apšvietimo liniją įrengti, todėl paklausė sueigos dalyvių, kur būtų aktualiausia. Gal Miško g., nes ten daug naujų gyventojų bus? Pravieniškių I-os seniūnaitijos seniūnaitis (duomenys nuasmeninti) pritarė, kad jei neužteks lėšų visai gatvės apšvietimo linijai įrengti, tai nors pradžią padaryti.  Pravieniškių bendruomenės veiklos centro „Praviena“ įgaliotas asmuo (duomenys nuasmeninti) pasiūlė pabaigti įrengti apšvietimo liniją Stoties g. ir nesimėtyti. Seniūnas (duomenys nuasmeninti) sakė, kad tuomet reikėtų perkelti lėšas iš kelių remonto, o kelius remontuoti reikia labiau. Pravieniškių II-os seniūnaitijos seniūnaitė (duomenys nuasmeninti) stebėjosi, kad uždarius geležinkelio pervažą remonto metu buvo labai didelis eismas aplinkkeliuose. Aleksandruvkos seniūnaitijos seniūnaitis (duomenys nuasmeninti) pastebėjo, kad seniūnas nori būti geras visiems, todėl pasiūlė visas gatves apšviesti nors po truputį. Seniūnas (duomenys nuasmeninti) apgailestavo, kad papildomų lėšų Kaišiadorių rajono savivaldybės administracija neturi galimybių skirti ir sakė, kad dar numato toliau remontuoti vaikų žaidimų aikštelių tvoras, pastatyti 10 vnt. suoliukų ir šiukšliadėžių prie daugiabučių namų Pravieniškių g. Pravieniškių II-os seniūnaitijos seniūnaitė (duomenys nuasmeninti) pasiteiravo, prie kokių daugiabučių bus pastatyti minėti suoliukai ir šiukšliadėžes. Seniūnas (duomenys nuasmeninti)  atsakė, kad šalia 17, 19 ir 31 namų, „Aibės“ parduotuvės, einant nuo Karčiupio geležinkelio stotelės link „Danielių parko“ kelio Pravieniškės – Neveronys šalikelėje. Paminėjo, kad suoliukus pirks geresnės kokybės, tvirtesnius, brangesniu, kad ne taip greitai sulūžtų. Pravieniškių bendruomenės veiklos centro „Praviena“ įgaliotas asmuo (duomenys nuasmeninti) pasiteiravo, kokios galimybės išasfaltuoti Geležinkelio gatvę Pravieniškių kaime. Seniūnas (duomenys nuasmeninti) atsakė, kad gatvės ribose yra įsiterpęs privatus sklypas, kurio nuosavybės dokumentai nėra sutvarkyti. Todėl galima atlikti darbus 2 atkarpomis: iki privataus sklypo ir už jo, o likusią  neasfaltuotą gatvės dalį užpilti frezuotu asfaltu. Pravieniškių I-os seniūnaitijos seniūnaitis (duomenys nuasmeninti) pasiūlė privatų sklypą atmatuoti ir paskirti žemes kitoje vietoje. Pravieniškių bendruomenės veiklos centro „Praviena“ įgaliotas asmuo (duomenys nuasmeninti) sakė, kad gal galima paimti tą žemę valstybės reikmėms. Pravieniškių II-os seniūnaitijos seniūnaitė (duomenys nuasmeninti) sakė, kad čia jau klausimas aukštesniam lygmeniui – Kaišiadorių rajono savivaldybės tarybai. 

Seniūnas (duomenys nuasmeninti) paprašė pateikti pastebėjimus, prašymus. Aleksandruvkos seniūnaitijos seniūnaitis (duomenys nuasmeninti) pastebėjo, kad yra duobėta pralaida ties Pamiškės g. 19 namu. Seniūnas (duomenys nuasmeninti) atsakė, kad planuoja pažvyravimą toje vietoje ir paminėjo, kad seniūnijoje dar yra daug vietų, reikalaujančių remonto: Geležinkelio g., Stoties g. atkarpa, Pravienos g. galai, Ąžuolų g., kurios remonto darbų projektas yra šiuo metu rengiamas, kelias Pravieniškės – Neveronys, kelias Pravieniškės – Pamieris. Aleksandruvkos seniūnaitijos seniūnaitis (duomenys nuasmeninti) sakė, kad Pravieniškių seniūnija yra tranzitinė. Seniūnas (duomenys nuasmeninti) tam pritarė sakydamas, kad keliuose reikalingas asfaltas, nes didelis srautas transporto pravažiuoja. Pravieniškių I-os seniūnaitijos seniūnaitis (duomenys nuasmeninti)  pasiteiravo, ar vis dar sąrašuose 14 vietoje yra kelio Rumšiškės – Pravieniškės remontas. Seniūnas (duomenys nuasmeninti) atsakė, kad šiuo klausimu domėjosi ir kelias vis dar yra 14 vietoje. Aleksandruvkos seniūnaitijos seniūnaitis (duomenys nuasmeninti) pastebėjo, kad kelio Pravieniškės – Neveronys remontuojama atkarpa padaryta labai siaurai, projektas parengtas netinkamai, nes reikėjo padaryti šalikelėse griovius, iškirsti medžius. Taip pat paminėjo, kad po kelio remonto darbų Aleksandruvkos ženklas liko užverstas. Pasiūlė jį pastatyti ant aukštesnių strypų ir patį ženklą atkelti. Seniūnas (duomenys nuasmeninti) pažadėjo kelio ženklą sutvarkyti. Pravieniškių bendruomenės veiklos centro „Praviena“ įgaliotas asmuo (duomenys nuasmeninti) pasidžiaugė, kad Pravieniškių geležinkelio pervažos remontas vyko sklandžiai, darbai atlikti laiku, o SĮ „Kaišiadorių paslaugos“ mikroautobusai irgi kursavo reguliariai pagal numatytą grafiką.
 Seniūnas (duomenys nuasmeninti) sakė, kad būtina atlikti buvusios mokyklos pastato saulės elektrinės kibernetinio saugumo auditą, kuris gali kainuoti 5-6 tūkstančius eurų. Aleksandruvkos seniūnaitijos seniūnaitis (duomenys nuasmeninti) pasiūlė nuo MB „Danielių parkas“ iki VšĮ „Myliu kaimą“ įrengti gatvės apšvietimą. Tai būtų elektros linijos tęstinumas. Seniūnas (duomenys nuasmeninti)  sakė, kad tai padaryti galima, bet apšvietimo linijas reikia tvarkyti ir Pravieniškių kaime, nes ir ten darbai jau pradėti ir reikalauja tęstinumo. Aleksandruvkos seniūnaitijos seniūnaitis (duomenys nuasmeninti) seniūno nuomonei pritarė. Seniūnas (duomenys nuasmeninti) pasiūlė vėl teikti projektą dalyvaujamam biudžetui. Pravieniškių bendruomenės veiklos centro „Praviena“ įgaliotas asmuo (duomenys nuasmeninti) sakė, kad būtina įrengti apšvietimą ant Pravieniškių geležinkelio stoties pastato, kuris apšviestų vidinį kiemą, skendintį tamsoje. Seniūnas (duomenys nuasmeninti) atsakė, kad tai yra „LTG Link“ teritorija ir reikia kreiptis į juos. 
Kadangi daugiau klausimų užduota ir pastebėjimų išsakyta nebuvo, sueigos pirmininkas (duomenys nuasmeninti)  pasiūlė balsuoti.
NUTARTA:

     1. Pritarti Pravieniškių seniūnijoje 2027 metais planuojamiems atlikti darbams.

BALSAVO: „už“ – 4, „prieš“ – 0, „susilaikė“ – 0.

SVARSTYTA:

3. Kiti klausimai.
Sueigos pirmininkas (duomenys nuasmeninti) pakvietė užduoti kitus iškilusius klausimus. Daugiau klausimų užduota ir pastebėjimų išsakyta nebuvo
Sueigos pirmininkas






    (duomenys nuasmeninti)
Sueigos sekretorė






     (duomenys nuasmeninti)
